
AVIZ
asupra propunerii legislative privind schimbarea denumirii comunei Brazi, 
judeţul Ialomiţa, în Răduleşti 
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind schimbarea denumirii comunei Brazi, judeţul Ialomiţa, în Răduleşti, trimisă cu adresa Pl.x. 466 din  26 octombrie 2009, înregistrată cu nr. 952 din 27 octombrie 2009.


Conform dispoziţiilor art. 75 alin. 1 din Constituţia României, republicată şi ale art. 92 alin. 8, pct. 2 din Regulamentul Camerei Deputaţilor republicat, cu modificările ulterioare, Camera Deputaţilor este prima Cameră sesizată.

Potrivit prevederilor art. 61 din Regulamentul Camerei Deputaţilor, republicat, Comisia  juridică, de disciplină şi imunităţi a dezbătut propunerea legislativă în şedinţa din 3 noiembrie 2009.


Propunerea legislativă are ca obiect de reglementare schimbarea denumirii comunei Brazi, judeţul Ialomiţa, în Răduleşti.

Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ nr. 1185 din 14 octombrie 2009.


În urma dezbaterilor, Comisa juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative.

În raport de obiectul şi conţinutul reglementării, propunerea legislativă face parte din categoria legilor organice, întrucât priveşte organizarea administrativă a teritoriului.

